Fond za zaštitu depozita

Podgorica, 26.02.2016. godine

**Održana XVII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je sedamnaestu sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fonda je danas razmotrio i usvojio Pravilnik o sprovođenju postupka javne nabavke neposrednim sporazumom. Zakonom o izmjenama i dopunama Zakona o javnim nabavkama predviđeno da je obveznik primjene Zakona o javnim nabavkama – naručilac u obavezi da postupak javne nabavke neposrednim sporazumom uredi posebnim aktom.

Upravni odbor Fonda je danas donio odluku da Fond zaključi Memorandum o saradnji sa Ministarstvom finansija Crne Gore u postupku isplate garantovanih depozita. Ovim memorandumom precizira se postupanje Ministarstva finansija Crne Gore i Fonda kod isplate depozita u postupku utvrđenom Zakonom o zaštiti depozita ("Sl. list CG" br. 40/10, 44/11 i 47/15), na način kojim će se obezbijediti: brza i efikasna isplata garantovanih depozita, kvalitetna saradnja i razmjena informacija, usaglašeno informisanje javnosti o postupku isplate garantovanih depozita i zaštita tajnosti podataka.

Upravni odbor Fonda je razmotrio i usvojio Odluku o usvajanju Izvještaja Popisne komisije Fonda za zaštitu depozita za 2015. godinu.

Upravni odbor Fonda je danas razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 31.01.2016. godine. Konstatovano je da ukupna sredstva Fonda na 31.01.2016. godine iznose 71 milion eura. Ukupni depoziti iznose 2,61 milijardi eura i bilježe pad od 0,67% u odnosu na 31.12.2015. godine. Garantovani depoziti u istom periodu bilježe pad od 0,79% i iznose 1,14 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.